open-index/open-wikipedia-markdown huggingface dataset:
.tf

**.tf** er De franske sørterritoriers nasjonale toppnivådomene (ccTLD) for Internett. Domenenavnet er administrert av AFNIC, som også administrerer .fr og .re. Inntil 23. oktober 2004 ble dette domenet administrert av Adamsnames.

Deler av dette territoriet er, ifølge den franske regjering, en sektor av det antarktiske kontinent krevd av Frankrike, men dette kravet er ikke anerkjent av de fleste andre land. Dette lager en overlapping mellom territoriene til .tf og det anarktiske domenet .aq.

Det finnes også en gratistjeneste som tilbyr .tf domener på tredje nivå, under navnet United Names Organisation. De opptar 14 andrenivå-domener, inkludert .eu.tf, .us.tf, .net.tf, og .edu.tf. De drives av samme selskap som smartdots.com, og gis bort som URL omdirigeringer.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .tf whois informasjon 
* AFNIC
* Offisielt .tf informasjonsnettsted
* Adamsnames
Mugge

**Mugge** er en vid, rund kanne med hank, vanligvis uten lokk og tut, men med lite nebb. De brukes som serveringsbeholder for væsker, særlige drikke som vann, saft, melk eller fløte, og skal være lette å helle fra. Mugger framstilles vanligvis av keramikk (steintøy og porselen), glass eller plast, men solide serveringsmugger kan også lages av metall som aluminium, stål og tinn. Mugger kan være store og små og er ofte enkelt dekorert. Det er vanlig å lage mugger som keramisk kunsthåndverk.

## Etymologi
Ordet *mugge* stammer fra det nedertyske *muck* eller *mock* eller det engelske *mug*, hvis betydning og opprinnelse er uviss. Ordet kunne i tidligere tider også skrives *mukke* på dansk og brukes om øl- og drikkekrus, særlig til sjøs. 

*Mugge* kan i norske dialekter også betegne en tømmervase eller -floke. *Mugger* kan i norsk slang også brukes om øl- eller vinflasker og store (melkefylte) kvinnebryster. Uttrykket *for fulle mugger* betyr «av alle krefter». 

Ordet *mug* på engelsk og *mugg* på svensk betyr i dag kopp, gjerne sylinderformet og med rette kanter.

## Se også
* Fløtemugge
* Kanne
* Karaffel
* Kopp
* Krus
* Potte
* Sausenebb
* Seidel
* Vase
* Ølhøne
* Amfora

## Referanser


## Eksterne lenker
*  
* Oppslagsordet «Mugg» i ''Svenska Akademiens ordbok'' (historie og bruk på svensk) 
* Mugger i Digitaltmuseum.no
* Potter og mugger på antiknet.no
Hjorteantilope

* *Antilope cervicapra cervicapra*
* *Antilope cervicapra rajputanae*
* *Antilope cervicapra centralis*
* *Antilope cervicapra rupicapra*

**Hjorteantilope** eller **svartbukk** (*Antilope cervicapra*) er en usedvanlig hurtig asiatisk antilopeart, som er eneste nålevende art i slekten ***Antilope***. Arten og slekten tilhører stammen sanne antiloper (Antilopini) i underfamilien Antilopinae, som er én av to store delgrupper i kvegfamilien (Bovidae).

## Biologi
Hannene er svarte eller mørk brun på overkroppen og hvite i buken. Hunnene, som er mindre enn hannene, er lysere brune. Kroppslengden er cirka 100&ndash;150&nbsp;cm og skulderhøyden 60&ndash;85&nbsp;cm. Halen utgjør typisk 10&ndash;17&nbsp;cm og vekten er cirka 25&ndash;35&nbsp;kg. Bukkene har skruforma horn, som kan bli opp mot 79&nbsp;cm lange. Prakteksemplarer kan har horn med fire dreininger. Hunnene har normalt ikke horn.

Hjorteantilopene lever for det meste på åpent gresskledd sletteland, i flokker på 15&ndash;20 (5&ndash;50) dyr. De livnærer seg av ulike grassorter, belgfrukter, blomster og frukt.

Hjorteantilopen holder naturlig til i India. Arten er også introdusert i Argentina, USA (Texas) og Sør-Australia. Den regnes som regionalt utryddet fra Bangladesh, Nepal og Pakistan, men i Pakistan er arten re-introdusert. I India finnes det en populasjon på omkring 50&nbsp;000 individer, mens det i Argentina og USA befinner seg henholdsvis cirka 8&nbsp;000 og 35&nbsp;000 individer.

Det hersker en viss usikkerhet med hensyn til toppfarten for dette dyret, men det tilhører verdens raskeste pattedyr. O.P. Breland hevdet i 1963 at toppfarten var cirka 105&nbsp;km/t, men påstanden mangler dokumentasjon. R.M. Nowak hevder at toppfarten er over 80&nbsp;km/t.

## Underarter
Det er beskrevet fire underarter, men det er usikkert hvilken status de har taksonomisk.
* *Antilope cervicapra cervicapra*
* *Antilope cervicapra rajputanae*
* *Antilope cervicapra centralis*
* *Antilope cervicapra rupicapra*

## Fotogalleri

Fil:Antilope cervicapra2.jpg
Fil:Antilope cervicapra4.jpg
Fil:Antilope cervicapra kwh.jpg
Fil:Blackbuck Antelope.jpg
Fil:Hirschziegenantilope2.JPG
Fil:Hirschziegenantilope-w.JPG
Fil:Antilope cervicapra1.jpg
Fil:Antilope cervicapra3.jpg

## Referanser




## Eksterne lenker
*
Asker (andre betydninger)

**Asker** kan sikte til:
*Asker, en kommune i Viken
*Asker sentrum, en bymessig bebyggelse som blant annet er adminstrasjonssenteret i Asker kommune
*Asker Fotball, en fotballklubb i Asker, se også Asker Skiklubb
*Asker Skiklubb i Asker
*Asker, flertallsform eller upresis omtale av treet ask i askeslekten (*Fraxinus*), planteslekt i oljetrefamilien 
*Asker herred, et herred i Södermanland i Sverige
*Asker, en tyrkisk soldat
*Asker River, en elv ved Bridport i England
Aksishjort

Den ca. 95 cm høye **aksishjorten** lever i Vest- og i Øst-India, Nepal og på Sri Lanka. Den minner litt om den asiatiske sikahjorten. Aksishjorten beholder sin fine pels med de hvite flekkene hele året, mens sikahjorten skifter den om vinteren. Aksishjorten lever i monsunskoger (jungel) i Sørøst-Asia, der den gjerne er den tallrikeste klovdyrarten. Den er ofte det viktigste byttedyret for tigeren.

Aksishjorter følger ofte flokker av langurer når de beiter. De to artene har nytte av hverandres sanser for å oppdage tiger, leopard og andre potensielle fiender: apenes gode syn og hjortenes hørsel og luktesans.

## Utbredelse

Aksishjorter var opprinnelig i: Bangladesh, Bhutan, India (introdusert i Andamanene), Nepal og Sri Lanka. 

Arten har også blitt introdusert i: Argentina, Armenia, Australia; Brasil, Kroatia, Moldova, Pakistan, Papua Ny-Guinea, Ukraina, USA (California, Florida, Hawaii, Texas) og Uruguay. 

## Diett
Aksishjort er en planteeter som spiser på gresspirer og -skudd. 

På vintertid når det er dårlig tilgang til gress spiser den blader fra busker og trær, frukt, og urteplanter. 

## Galleri

Fil:A chital stag 1.JPG|Bukk. 
Fil:Spotted deer (Axis axis) mother with newborn.jpg|Mor med kalv. 
Fil:Spotted deer (Axis axis) male.jpg|Bukk i midten. 


## Referanser




## Eksterne lenker
*
Carmen (navn)

**Carmen** er spansk kvinnenavnet med opprinnelse i de hebraiske ordet *karmel* som betyr «hage». *Carmen* er et svært mye brukt navn i mange spansktalende land.

## Etymologi
*Carmen* er et opprinnelig spansk kvinnenavn dannet av den katolske tittelen *La Virgin de Monte Carmen*, «Jomfru Maria av Karmelberget». Karmelberget er fjellmassiv i den nordlige delen av Israel. Fjellet nevnt i Bibelen. Det hebraiske ordet *karmel* (hebraisk: כַּרְמֶל) betyr «hage». Dannelsen av varianten *Carmen* er påvirket av det latinske ordet *carmen* som betyr «sang».

## Utbredelse
Navnet *Carmen* er kjent brukt fra middelalderen. Navnet er kjent brukt i Sverige fra 1879, og var mest brukt i Sverige i perioden 1950&ndash;1959.

*Carmen* har navnedag i Norge:

*Carmen* er i dag et svært vanlig navn i befolkningen i Spania, Romania og Namibia, i tillegg til i mange land i Sør- og Mellom-Amerika.

|}

## Kjente personer med navnet
Personene i listen er ordnet kronologisk etter fødselsår.
* Carmen Miranda (1909–1955), portugisisk-brasiliansk sanger og filmskuespiller
* Carmen Electra (1972–), amerikansk fotomodell, skuespillerinne og sangerinne

## Referanser


## Eksterne lenker
*
Fuglevik

:*For vika på Nøtterøy, se [[Fuglevik (Nøtterøy)]].*

**Fuglevik** er et tettsted i Rygge i Moss kommune i Østfold. Tettstedet har  innbyggere per 1. januar . Fuglevik ligger fem kilometer sør for Moss sentrum, og seks kilometer nordvest for Kirkegrenda. Her ligger blant annet Fuglevik camping og Fuglevik Marina.

## Referanser


## Eksterne lenker
*  Zoombart kart over Fuglevik
Jonsokkollslekta

* over 40 arter

**Jonsokkoller** er ei gruppe planter i leppeblomstfamilien. Gruppa består av 40-50 arter ettårige til flerårige planter, hvor det fleste har sin opprinnelse i Europa, Asia og Afrika, men også to arter i sørøstlige Australia. De blir fra 5 til 50&nbsp;cm høye, med motsatte blader.

I Norge vokser jonsokkoll og krypjonsokkoll.

## Eksterne lenker
*
McHenry (Nord-Dakota)

**McHenry** er en by i Foster County i Nord-Dakota i USA.

## Befolkning
Byen hadde ved årtusenskiftet 71 innbyggere, hvorav 34 er menn og 37 kvinner.
1,4% av befolkningen, det vil si en person, er av spansk opprinnelse.

## Historie
McHenry ble grunnlagt i 1899 da jernbaneselskapet Northern Pacific bygde en sidelinje til McHenry. Denne linjen gikk fra Sanborn (Nord-Dakota). Siden McHenry ble endestasjon anla man her en sløyfe av sporet, en loop, slik at toget kunne snu. Selv om jernbanen ble nedlagt i 1981 er sløyfen bevart og er i dag en attraksjon.

## Referanser


## Kilder
*McHenry
Skjoldbærerslekta

* over 300 arter

**Skjoldbærslekta** (*Scutellaria*) er ei slekt i leppeblomstfamilien. Det er om lag 300 arter som er vidt utbredt i tempererte regioner og i tropiske fjellområder. De fleste artene er ettårige eller flerårige urteaktige planter fra 5 cm til 1 meter høye, men også noen er halvbusker; enkelte arter er akvatiske. De har firkantete stengler og motsatte blader. 

Eneste viltvoksende art i Norge er skjoldbærer.

## Eksterne lenker
*
EP (andre betydninger)

**EP** kan bety:

* IATA-koden for flyselskapet Iran Aseman Airlines
* Extended play i musikkopptak
* Europaparlamentet
Peter Thompson

**Peter Thompson** (født 27. november 1942 i Carlisle, død desember 2018) var en britisk fotballspiller.

## Karriere
Thompson begynte sin fotballkarriere i Preston North End FC, etter at klubben hadde slått 16 andre klubber i å få signaturen hans. I sesongen 1962/1963 scoret han et mål mot Liverpool og spilte så bra at daværende manager Bill Shankly betalte 37&nbsp;000 pund for han 14. august 1963. Han gjorde sin debut for sin nye klubb ti dager senere i 2-1-seieren borte mot Blackburn Rovers FC på Ewood Park. Hans første scoring kom 16. september da Liverpool knuste Wolverhampton Wanderers FC 6-0 hjemme på Anfield.

Med Thompson som venstreving, og mannen som har spilt flest kamper for Liverpool, Ian Callaghan, som høyreving begynte Liverpool kampen mot toppen i engelsk fotball, og i sesongen 1963/1964 vant Liverpool 1. divisjon. Året etter var han med på da Liverpool vant sin første seier i FA-Cupen i deres 73 årige historie, etter at laget vant 2-1 etter ekstraomganger over Leeds United på Wembley.

Liverpool vant ligaen igjen i sesongen 1965/1966 med Thompson på laget.

Thompson ble innlemmet i den 28 mann store troppen før verdensmesterskapet i fotball som ble arrangert i England i 1966, men da landslagstrener Alf Ramsey presenterte de 22 som skulle spille i mesterskapet var Thompson en av de seks som ikke kom med på laget. Det samme skjedde fire år senere da verdensmesterskapet ble arrangert i Mexico. Thompson endte med 16 landskamper for England. Debuten for det engelske landslaget kom i 4-3-seieren borte mot  17. mai 1964.

I sesongen 1969/1970 gikk Liverpool på et nederlag i FA-Cupen mot Watford FC, og manager Bill Shankly skjønte at han måtte bytte ut store deler av laget sitt. Thompson klarte en stund etter dette å forsvare plassen sin på laget i konkurransen med Steve Heighway, men måtte se plassen sin tapt i finalen i FA-Cupen i sesongen 1970/1971, men han kom inn som innbytter i løpet av kampen. Dette hjalp ikke siden Arsenal vant 2-1 etter ekstraomganger.

Etter dette spilte Thompson kun sporadisk for Liverpool, og han gikk på lån til Bolton Wanderers FC i sesongen 1973/1974. og 5. januar 1974 ble overgangen gjort permanent.

Thompson spilte totalt 415 kamper for Liverpool og scoret 54 mål.

## Statistikk
### Kamper/Mål
* **1960 – 1963:** **Preston North End** – 122 ligakamper – 20 ligamål.
* **1963 – 1973:** **Liverpool** – 415 kamper – 54 mål.
* **1973 – 1978:** **Bolton** – 117 kamper – 2 mål.

### Medaljer som vinner
* **1964:** Charity Shield (Delt).
* **1964:** Ligavinner 1. Divisjon.
* **1965:** FA-Cupen.
* **1965:** Charity Shield (Delt).
* **1966:** Ligavinner 1. Divisjon.
* **1966:** Charity Shield

### Medaljer som nr. 2
* **1966:** Cupvinnercupen, tapende finalist.
* **1969:** Nr. 2 i 1. Divisjon.
* **1970:** Charity Shield, tapende finalist.
* **1971:** FA-Cupen, tapende finalist.

## Referanser


## Eksterne lenker
* 
* Profil på Liverpools offisielle hjemmeside.
* Profil på LFChistory.net.
Avkolonisering

**Avkolonisering** er en benevnelse for avviklingen av særlig de europeiske koloniene etter andre verdenskrig. Denne prosessen har også blitt kalt dekolonisering.

Begrepet ble først brukt etter andre verdenskrig i forbindelse med frigjøringen av India i 1947, Indonesia i 1949 og senere avviklingen av de franske og britiske koloniene i Afrika da de fikk sin selvstendighet særlig rundt 1960. Dette var et vendepunkt i avkolonialiseringen. I perioden mellom 1940-årene og 2002 har 120 tidligere kolonier fått sin selvstendighet. Fortsatt eksisterer imidlertid en rekke kulturelle, språklige og ikke minst økonomiske bånd mellom de tidligere koloniene og kolonimaktene, slik at det kan hevdes at avhengighetsforholdene fortsatte innenfor en annen ramme, og de tidligere koloniene har som utviklingsland oppretthold et avhengighetsforhold av de tidligere kolonimaktene.

I en videre betraktning er avkolonisering en prosess som ikke bare består av den formelle uavhengigheten, men også økonomisk og politisk handlefrihet for de nye statene. Avkoloniseringen markerte avslutningen av den europeiske imperialismen og innebar i mange tilfeller en uavhengighetskrig. Dette gjaldt både den amerikanske uavhengighetskrigen 1775&ndash;1783 og frigjøringskrigene i Sør-Amerika 1813&ndash;1824.

Videre er det noen av de nevnte områder som formelt sett ikke var kolonier, men protektorater og annekterte områder. Oppløsningen av Sovjetunionen er ikke med, se egen artikkel.

## 18. og 19. århundre

### Etter andre verdenskrig

## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6
Kulelager

**Kulelager** er en type lager som gjør det mulig å holde fast en roterende aksling, ved at lagringen består av en indre ring, som er festet rundt akselen og en ytre ring som står fast. Mellom disse kan det ligge én eller flere rader med kuler som kan bevege seg i spor som er frest inn i ringene. Siden kulenes anleggsflater på begge sider er små, blir friksjonen liten og varmgang og slitasje tilsvarende redusert.

Grunnet sin lette bevegelighet øver kulelageret lite motstand mot roterende bevegelser. Se for deg et samlebånd, det vil være betraktelig enklere å frakte tunge gjenstander her enn å skulle bevege de av egen kraft over en jevn overflate. Friksjonen reduseres, og farten øker sammen med effektiviteten.

## Opprinnelse
Den som først tok patent på et kulelager var britiske Philip Vaughan i 1794.

Kulelagrene finnes i mange forskjellige størrelser og utførelse. Et eksempel er kamrullelager.

## Ulike typer kulelager
Kulelager finnes i alt fra husholdningsapparater til skateboard, rulleskøyter, harddisker og verktøy. Det finnes forskjellige typer kulelager som dekker ulike behov. 

Eksempler på kulelager:

* Sporkulelagre er selvbærende lagre, enkle i vedlikehold og takler tøffe driftsforhold.
* Presisjonskulelagre er spesielt egnet for verktøymaskiner, de har et bredt utvalg og lang levetid.
* Sfæriske kulelagre er selvbærende og toradige. De er konstruert med ytterringer med sfærisk løpebane.
* Aksialkulelagre er ikke selvbærende, slik at lagerskiver kan monteres uavhengig av kulekransen.

## Forskjell på kulelager og rullelager
Rullelager og kulelager er begreper som brukes ofte om hverandre, men de har forskjellige spesifikasjoner og egnet bruk. Der rullelageret er velegnet for å spre stor vekt over en større flate vil kulelageret tåle mindre belastning. Kulelagre er derimot ypperlige til bruk for eksempel i husholdningsapparater og verktøy.

## Bruk
Normal maksbelastning for et rullelager er oppimot en million rotasjoner. Et kulelager egner seg ikke for høy belastning, men er egnet for små og middels store belastninger.

## Vedlikehold
Smøring av kulelager har likheter med smøring av glidelager, med olje eller smørefett som smøremiddel. Et kulelager har mindre smøreoljeforbruk enn et glidelager, og trenger mindre tilsyn.

## Dimensjoner og leverandører
Kulelager leveres i en rekke forskjellige dimensjoner til industri, forhandlere og privat bruk. Blant ledende produsenter kulelager er store aktører som NSK, NTN, Scaeffler, SKF og Timken.

## Kvalitet
Det finnes et stort marked for forfalskede produkter. Falske kulelager kan føre til produksjonstap og ødelagt maskiner, samt kunne føre til både personskade og dødsfall dersom produktene gir etter for belastningene. I 2017 destruerte produsenten SKF hele 15 tonn forfalskede produkter.

## Referanser
Slaget ved Suomussalmi

**Slaget ved Suomussalmi** ble utkjempet mellom finske og sovjetiske styrker under vinterkrigen. Slaget ble utkjempet fra 7. desember 1939 til 8. januar 1940 i kommunen Suomussalmi ved grensen til Sovjet, om lag midt i Finland. På tross av at de finske styrkene var sterkt underlegne de angripende sovjetstyrkene både i soldater og materiell så vant de finske styrkene en knusende seier. I Finland blir slaget fremdeles sett på som et symbol på hvordan underlegne finske styrker hevdet seg i vinterkrigen.

## Litteratur

* Siilasvuo, Hjalmar, *Striderna i Suomussalmi*, Esbo : Schildts, 1999  ISBN 951-50-1082-9

## Eksterne lenker

* Omfattende side om slaget fra winterwar.com (engelsk)
James MacDonough

**James MacDonough** (født 3. april 1970 i Jacksonville i Florida) er en amerikansk bassist. I perioden 1996–2000 og 2001–2004 spilte han i Iced Earth og for Megadeth i 2004–2006. MacDonough har også spilt en periode i det progressive power metal-bandet Oracle.

## Diskografi
Med Iced Earth:
* *[[Something Wicked This Way Comes]]* – 1998
* *The Melancholy EP* (EP) – 1999
* *[[Alive in Athens]]* (live) – 1999
* *Dark Genesis* (box set) – 2001
* *Tribute to the Gods* (samlealbum) – 2002
* *The Reckoning* (single) – 2003
* *[[The Glorious Burden]]* – 2004

Med Megadeth:
* *[[Arsenal of Megadeth]]* (DVD)
* *[[That One Night: Live in Buenos Aires]]* (CD & DVD)
* *[[Gigantour]]* (CD & DVD, samlealbum med diverse band fra turné-festivalen)

## Eksterne lenker
* 
* 
*
Kommunal vei 3030 (Øygarden)

**Kommunal vei 3030 i Øygarden** går mellom Torsvik og Vik i Øygarden.

Frem til 2019 hadde veien betegnelsen fylkesvei 225. Den var en tid nummerert fylkesvei 5270 før den ble omklassifisert til kommunal vei, med strekningene Kv3030, Kv3028, Kv3059 og Kv3017.

## Kommuner og knutepunkter

## Referanser




## Eksterne lenker
* Vegvesenets vegkart
Barrow upon Soar

**Barrow upon Soar** er en stor landsby i distriktet Charnwood i grevskapet Leicestershire, England. Den ligger i Soardalen mellom byene Leicester og Loughborough. Landsbyen ligger, som navnet indikerer, på østre bredd av elva Soar (der hvor Fishpool Brook løper sammen med den), like overfor Quorndon ved hovedveien A6.  Barrow har stoppested for tog på både Midland Main Line og Ivanhoe Line. I henhold til folketellingen i 2011 har landsbyen en befolkning på 5856 innbyggere.

Landsbyen er berømt på grunn av en plesiosaurus av arten *[[Rhomaleosaurus megacephalus]]*, også kjent som *The Barrow Kipper*, som ble gravd ut der. Dinosauren ble funnet i et kalksteinsbrudd utenfor landsbyen i 1851, og en rundkjøring med et skilt med bilde av den markerer lansbyens sentrum. Beinene fra dinosauren er på utstilling i Leicestershire Museum and Art Gallery som ligger på New Walk i Leicester.

## Vennskapsby
Landsbyen er vennskapsby med Marans i det franske distriktet av Charente-Maritime, noe som opplyses på veiskilt på vei inn og ut fra landsbyen.

## Referanser


## Eksterne lenker

*Landsbyens nettsted 
*Barrow Voice
*Barrow Heritage
*Barrow Signpost
Duff-øyene

**Duff-øyene** er ei øygruppe i Temotu-provinsen i Salomonøyene i Stillehavet, rundt 15 mil nordøst av Santa Cruz-øyene. Gruppa består av 11 øyer som ligger på ei nesten rett 28 km lang linje. Samla flateinnhold er 14 kvadratkilometer. Ved folketellinga i 2009 var innbyggertallet 511, mot 439 i 1999.
 
## Geografi
**Taumako** er den største øya, skogkledd og forrevet, med et høyeste punkt på 280 meter. Her bor ca. 200 mennesker, hovedsakelig i tre landsbyer ved stranda. Like ved Taumako ligger den «kunstige» bittelille øya Tahua (ved lavvann kan en gå over), også den med rundt 200 innbyggere. Øya er danna ved at folk gjennom århundrer har plassert koraller på en sandbanke utafor kysten. 

Den nest største øya er **Lakao**, også kalt Skattøya (Treasurer's Island). Det er bare en familie som er fast bosatt på Lakao, men folk fra andre øyer har hager her, eller de kommer for å samle egg av sjøfugl.

## Historie
Det er funnet spor av folk tilbake til år 900 før vår tidsregning («Lapitakulturen»). Seinere har det vært bosetninger av både melanesiere og polynesiere. De siste kom trolig på 1500-tallet. Dagens lokalbefolkning tilhører denne gruppa.

De første europeerne som kom hit var med ekspedisjonen til Pedro Fernandes de Queirós i april 1606. De var på leiting etter SantaCruz, der de Queirós hadde vært noen år tidligere.

I 1797 kom misjonærskipet *Duff* til øyene, og kapteinen gav dem navn etter skipet. (Tidvis har de imidlertid også hatt navn etter kapteinen sjøl, Wilson.) Misjonærene lyktes ikke å overbevise noen, og Taumako blei derfor kalt «Skuffelsens øy».

De Queirós forteller at øyboerne hadde havgående kanoer som kunne bære opp til 50 mann. Seinere rapporter melder imidlertid bare om mindre båter, og i dag lages klassiske kanoer bare til kulturelle formål.

## Referanser
Kommunal vei 3073 (Øygarden)

**Kommunal vei 3073 i Øygarden** går mellom Vestresjøen og Rong. 

Strekningen Rongøy fergekai – Rongesund (0,6&nbsp;km) var tidligere del av Fv226, men har blitt omklassifisert til kommunal veg. Den har ingen forbindelse mer til Fv561 ved Rongesund.

Frem til 2019 hadde veien betegnelsen fylkesvei 226. Senere ble også resten av veien, fylkesvei 5272, omklassifisert til kommunal vei med delstrekningene Kv3073, Kv3066 og Kv3277. 

## Kommuner og knutepunkter

## Referanser




## Eksterne lenker
* Vegvesenets vegkart
Solfaktor

**Solfaktor**, ofte forkortet *SPF* etter engelsk *sun protection factor*, er et mål på styrken av et solfilterpreparat, det vil si hvor godt solkremer og -sprayer beskytter mot skadelig UVB-stråling fra sola. En SPF på 15 vil filtrere ut ca 93% av UVB stråler og en SPF på 30 vil filtrere ut rundt 96%. Solfaktoren bestemmes etter metoder fastlagt under oppsikt av Europakommisjonen.

## Se også
*Solbrenthet
*Solfilter
*Solbading

## Referanser
Gustav Larsson

**Gustav Erik Larsson** (født 20. september 1980 i Gemla) er en svensk profesjonell syklist. Han ble profesjonell i 2003 og syklet for Fassa Bortolo frem til han i 2006 gikk over til Française des Jeux. I 2007 syklet han for Unibet.com, men gikk over til Team CSC før 2008-sesongen.

Han er først og fremst en tempospesialist, og hans beste sportslige prestasjon er sølvmedaljen i temporittet i OL i Beijing. Han ledet lenge, men til slutt ble det sølvmedalje bak Fabian Cancellara. Fra før hadde han en fjerdeplass i temporittet i sykkel-VM i 2004. Han ble også svensk mester på tempo i 2006, 2007, 2010, 2011, 2012, 2013 og 2015.

## Referanser


## Eksterne lenker
* 
*
Istanbul Park

**Istanbul Racing Circuit**, også kjent som **Istanbul Otodrom** eller **Istanbul Park**, er en bilbane i Istanbul. Banen ble innviet den 21. august 2005, og er således den nyeste i verdensmesterskapet. 

Løpet i Tyrkia kalles Tyrkia Grand Prix og foregår på den asiatiske siden av Istanbul, rett ved siden av TEM motorveien som går fra Istanbul til Ankara. Det er heller ikke langt til den relativt nybyggede flyplassen Sabiha Gökçen internasjonale lufthavn.

På banen blir det kjørt flere forskjellige motorsportklasser: 
Formel 1, MotoGP, GP2, DTM, Le Mans Series, GT og WTCC

## Banebeskrivelse
Banen er en av tre baner som kjører i motsatt retning av klokka, de to andre er Autodromo Enzo e Dino Ferrari bedre kjent som Imola og Autódromo José Carlos Pace på Interlagos. Banen er 5&nbsp;340 m lang med en gjennomsnittlig bredde på 15 meter. 12,5 på det smaleste og 21,5 på det bredeste.

Banen består av 14 svinger, seks høyre og åtte venstre, den skarpeste har en radius på snaut 15 meter. Den har en start/mål-strekning på over 650 meter.

Den totale racedistansen i Formel 1-løp er 309,72 km over 58 runder.

Hovedtribunen har en kapasitet på 25&nbsp;000 mennesker. I tillegg gir de andre tribunene og de naturlige omgivelsene banen plass til enda 155&nbsp;000 mennesker.

Banerekorden på 1.24,770, ble satt av formel 1 føreren Juan Pablo Montoya i 2005. På den runden hadde han en gjennomsnittshastighet på 226,693 km/t.

## Meninger om banen
Banen og øvrige fasiliteter er designet av den kjente racetrackarkitekt Hermann Tilke, som sa at han hadde designet banen på en måte som fanget førerne.

Sving nummer åtte er en lang rask sving med ikke mindre enn fire apex-punkter ikke helt ulik en av svingene på gamle Nurburgring. Førere og tilskuere sammenligner den med legendariske svinger som Eau Rouge og 130R. Banen blir av mange sammenlignet med Circuit de Spa-Francorchamps.

Banen har også sine kritikere. Etter kvalifiseringen sa Jenson Button at banen ble mer humpete ettersom helgen gikk, særlig rundt den omtalte sving nummer åtte der mange førere spant av.

## Formel 1
Maks hastighet er beregnet til å ligge i overkant av 320 kilometer i timen med moderne Formel 1 biler.

### Vinnere gjennom tidene

## Eksterne lenker
* F1: Istanbul Park
* Istanbul Park
* Flere bilder fra banen
Knipetangsmanøver

**Knipetangsmanøver** er betegnelsen på en taktikk brukt av militære styrker. En styrke under fremrykning angripes på begge flanker (sider) og blir så omringet og avskåret fra å få støtte fra andre vennlige styrker.

Første kjente bruk av knipetangsmanøver var i slaget ved Cannae. De tyske styrker på Østfronten under andre verdenskrig utførte en rekke gigantiske knipetangsmanøvrer hvor titusener av sovjetsoldater ble tatt til fange. Etter hvert lærte Den røde armé leksen, og ved slaget om Stalingrad og slaget om Kursk ble de tyske styrkene selv ofre for taktikken.
Fylkesvei 219 (Hordaland)

**Fylkesvei 219 i Hordaland (Fv219)** gikk mellom Rævura og Hanøytangen i Askøy kommune. Veiens lengde var 4,4&nbsp;km.

2019 ble veien del av fylkesvei 562.

## Kommuner og knutepunkter

* Rævura
*Kommunal vei fra Skulebøen til  Ravnanger via Tveit (gamleveien)
*Kollevåg
*Arm fra Hanøy til Ramsøy (4,1&nbsp;km)
** Bru til Lauvøyni (ca. 60 m)
**Endepunkt Ramsøy
* Bru til Marholmen (ca. 60 m)
*Endepunkt Hanøytangen

## Referanser


## Eksterne lenker
* Vegvesenets vegkart
Jacob Christian Petersen

**Jacob Christian Petersen** eller **J.C.Petersen** (født 22. februar 1870 i Drammen, død 18. august 1964) var en norsk teolog og biskop i Stavanger 1925–40.

## Liv og virke
### Bakgrunn
Jacob Christian Petersen var sønn av kjøpmann Peter Petersen (1835-1890) og Kristine Marie Svendsen (1836-1924). Han begynte sine teologiske studier i 1888 og ble cand.theol. i 1894.

Han ble gift i 1900 med Sara Marie Myhre.

### Kirkelig løpebane

Han var lærer i Kristiania 1895-1897. Deretter var han hjelpeprest i Våler i Solør i 1897, pers- kap- på Vang i Hedmark og sogneprest i Norddal på Sunnmøre i 1905. I 1910 ble han sogneprest på Stranda, prost i Østre Sunnmøre 1911-1919, så sogneprest i St. Petri i Stavanger i 1919.

Petersen forfattet atskillige artikler i kristelige blader, prekener i pressen gjennom Kristelig pressekontor og annet. Han utgav en *Fortolkning av Hebræerbrevet* i 1911, og *Grundforskjellen mellem gamle og moderne kristendomsopfatning* i 1912.

Han var formann for hovedstyret for Det norske misjonsselskap 1921-1923 og atter igjen fra 1928.

### Biskop

Det tidligere *Kristiansand stift* hadde i 1918 skiftet navn til Agder bispedømme. I 1925 ble så området tilsvarende Rogaland fylke skilt ut, og det nye Stavanger bispedømme ble opprettet.  

Petersen ble i 1924 utnevnt til den første biskop i det nye Stavanger bispedømme, og den første biskop med Stavanger som bispesete siden Jacob Jensen Jersin i 1682.

Dessuten satt han som formann i Stavanger krets av Den norske sjømannsmisjon fra 1924, i styret for Betaniastiftelserne fra 1926 og for Rogaland presteforening fra 1926. 

## Referanser


## Litteratur
* https://runeberg.org/hvemerhvem/1930/0332.html «Jacob Christian Petersen»
Fylkesvei 5280

**Fylkesvei 5280** går mellom Tjeldstømarka og Tjeldstø kai i Øygarden.

Frem til 2019 hadde veien betegnelsen fylkesvei 230 (Hordaland).

## Kommuner og knutepunkter

*Alvheim

*Tjeldstø
*Endepunkt Tjeldstø kai

## Referanser




## Eksterne lenker
* Vegvesenets vegkart 
*
Fylkesvei 5278

**Fylkesvei 5278 (Fv5278)** går mellom Hellesøy og Skjold i Øygarden.

Frem til 2019 hadde veien betegnelsen fylkesvei 229 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 5246

**Fylkesvei 5246** går mellom Hetlevik og Strusshamnvatn i Askøy kommune.

Frem til 2019 hadde veien betegnelsen fylkesvei 212 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Blindramme

**Blindrammen** er den rammen et malerilerret er spent ut på.

Blindrammen består normalt av parvis like lange lister, der endene er delvis skråskåret (45 graders vinkel), og med et system av spor som gjør at de ved sammensetning utgjør en firkantet ramme, der sidestykkene er tappet inn i hverandre. Profilen på listene kan være trapesformet, med en smaleste siden inn. Dette for at minst mulig av listen skal ligge an mot lerretet. Når lerretet spennes utenpå denne, blir konstruksjonen «selvbærende». Til store lerreter brukes tverrstag som felles inn i egne spor som er frest ned i lengre ferdiglagede rammelister. Et ferdig maleri kan til slutt spennes ut ved å sette inn kiler inne i hjørnene for at bilde og ytre ramme skal bli best mulig tilpasset og lerretet bli strammere.
 
Lister fås kjøpt i faste lengder, der det vanlige er at lengdene økes med 3 centimeter av gangen. Dette systemet kalles F-systemet, og brukes også til ferdiglagede lerreter og maleplater. I land der fot og tommer er vanlige mål, øker lengdene tommevis. Ideelt skulle en så kunne få kjøpt ferdige ytterrammer i samme målesystemet. Siden både treverk og lerret er organisk materiale, er dette ikke fullt så enkelt.

## Se også
* Ramme
Renault F1

:*Denne artikkelen er om Formel 1-teamet. For bussmodellen, se [[Renault FR1]].*
**Renault [[DP World]] F1 Team** (i 2011 kalt **Lotus Renault GP**) var et fransk Formel 1-team, eid av bilprodusenten Renault. De deltok i F1 fra  til , fra  til  og igjen fra  til . De vant i  og  både førermesterskapet og konstruktørmesterskapet. 

Renault F1 har sin hovedbase i Enstone i Oxfordshire i England, hvor utvikling og produksjon av chassis og koordinasjon finner sted. Teamets franske base ligger i Viry-Châtillon, hvor utvikling og bygging av motorer foregår.

Da Renault returnerte til Formel 1 i 2002 var det etter å ha kjøpt det tidligere Benetton-teamet.

I 2009 ble 75% av teamet solgt til det Luxembourg-baserte investeringsselskapet Genii Capital. På slutten av 2010 overtok Genii også de siste 25%, og inngikk et samarbeid med bilfabrikken Lotus. I  kjørte teamet under navnet *Lotus Renault GP*, og dette var Renaults foreløpig siste sesong som F1-konstruktør. Formel 1-teamet ble imidlertid videreført og deltok fra  til  som Lotus F1 Team.

Renaults franske F1-base var ikke inkludert i salget til Genii, og fortsatte i Formel 1 som motorleverandør, under navnet Renault Sport F1. Fabrikken leverte blant annet motorer til Lotus, Red Bull, Caterham, Toro Rosso og Williams.

Før 2016-sesongen ble Lotus F1 kjøpt tilbake av Renault, som dermed var tilbake som konstruktør i Formel 1.

Før Formel 1-sesongen 2021 byttet Renault navn til Alpine F1, som er sportsbilmerket til Renault.

## Førere
I Formel 1-sesongen 2020 fortsetter australske Daniel Ricciardo i sin 2. sesong for Renault etter å ha kommet fra Red Bull Racing før 2019-sesongen. Han får en ny lagkamerat i franske Esteban Ocon som kommer fra rollen som test- og reservefører hos Mercedes og har tidligere kjørt for Manor og Force India

## Resultater
:*Utdypende artikkel: [[Renaults Formel 1-resultater]]*
:*For motoren til Renault, se [[Renault som motorleverandør i Formel 1]]*

## Referanser


## Eksterne lenker
*
Akterspeil

**Akterspeil** er den plane eller svakt konvekse flaten på tvers av lengderetningen helt akter som finnes på mange båt- eller skipsskrog.  

Akterspeilet er vanligvis nesten like bredt som båtens tverrsnitt på det bredeste. Noen speil er i tillegg nesten like dype som båten på det bredeste, mens andre båter har et lot akter, eller en nederdel av en akterstevn.  Speilet begynner derfor ganske høyt oppe, og undervannsskroget løper helt ut i en spiss som på spiss-stevnede båter.

På en del tradisjonelle båter langs norskekysten kalles båter med speil gjerne gavlbåter, fordi akterspeilet på en båt også kalles gavl (sml. gavl på hus). Dette er nesten uten unntak båter der speilet (gavlen) begynner ganske høyt oppe.  

Enkelte båttyper har speil både foran og bak:  En del flatbåter er ganske kasseformede, med flat bunn, rette sider og de to speilene tilnærmet) like store. Prammene har rund bunn både på langs og på tvers, og har et lite speil foran, mens speilet i akterenden er større og går helt ned til båtbunnen. Noen steder kalles båter med pramfasong ferge.

## Referanser
Hollywood Rose

**Hollywood Rose** var et amerikansk hardrock band som ble stiftet på begynnelsen av 1980-tallet i Hollywood, California. Sammen med medlemmer fra L.A. Guns, dannet de grunnlaget for det fremgangsrike bandet Guns N' Roses. Deres eneste utgivelse som Hollywood Rose er *The Roots of Guns N' Roses* (2004), en samling av innspillinger fra 1984. Utgivelsen overlevde søksmål knyttet til varemerket fra Axl Rose, vokalisten i Guns N' Roses.

## Bakgrunn
Det hele begynte med at gitaristene Izzy Stradlin og Chris Weber jammet sammen, hvorpå Izzy foreslo å ta med barndomsvennen W. Axl Rose på vokal. Disse tre jammet sammen en stund og hadde til slutt fem sanger klare til innspilling. Det var faren til Chris som måtte betalte for innspillingen. De fikk med seg den lokale trommeslageren Johnny Kreis, og bassisten Andre Troxx. 

Etter innspillingen spilte de noen konserter på småklubber rundt om, før Axl en dag tok kontakt med promotør Vicky Hamilton. Hun sa at Axl kunne komme til kontoret hennes og la henne høre på noen demoer, så da dro Axl og Izzy for å vise hva de var gode for. Hamilton ble overrasket over hvor bra disse gutta var og begynte å booke dem på større klubber, som The Troubadour, med en gang.

Chris Weber og Johnny Kreis kunne ikke opptre på noen av de tidligere konsertene, så Axl ringte gitarist Slash, bassist Duff McKagan og trommeslager Steven Adler, for å ha dem som en nødløsning. Dette endte med at de tre ble faste medlemmer av bandet og startet senere Guns N' Roses.

## Referanser


## Eksterne lenker
*
Avatar

:*Se også [[Avatar (film)]] og [[Avatar (andre betydninger)]]
*'Avatar''' (fra sanskrit) er i hinduismen en guds nedstigning og legemliggjøring. Gudene kan inkarneres i en kroppslig form som dyr eller menneske. Avatarer er gudenes frivillige skikkelse.  

Vishnu har minst ti avatarer og er den hinduguden som er mest kjent for dette. Vishnus tre mest berømte inkarnasjoner er Rama og Krishna, men også den menneskelige Buddha i hinduistisk tradisjon. 
## Referanser
Æring

**Æring** er den minste av de vanlige robåtstørrelsene, 4 – 4,5 m lang.  Ordet kommer av at båtstørrelsen har kun ett par årer.  Det er to størrelser æringer.  Den ene har kun to band, og derfor kun ett rom, mens den andre har 3 band som en færing, men det bakre rommet er bare ca. 50&nbsp;cm langt.  Et lite barn kan ro her med ganske små årer, for eksempel 2 m lange, i årefester som står litt lengre fremme mot toften enn vanlig, for eksempel 25&nbsp;cm.

Det er mulig æringene er kommet til i løpet av de siste ca. 50 år, fordi behovet for robåter gikk mot mindre båter.
Trolling (Internett)

**Trolling** er et fenomen som forekommer i mange ulike former i debatter og diskusjoner på internett. Utøverne omtales ofte som **«troll»**, **«internett-troll»** eller **«nett-troll»**. Trolling kan defineres som «å lokke andre inn i meningsløse og endeløse diskusjoner [som ikke handler om temaet og sløser bort tid]». Et troll på nettet skriver innlegg som skal provosere folk, fremkalle krangler og avspore den opprinnelige diskusjonen. Et troll mener ikke nødvendigvis det hen skriver; det viktigste målet er ikke å argumentere for en påstand, men å få folk til å hisse seg opp og «bite på kroken».

## Ordbakgrunn
Opprinnelsen til ordet er antakelig det engelske verbet *to troll*, som er i slekt med det norske «tråle». Imidlertid henviser ordet på engelsk til fiskemetoden der man sleper en krok med påsatt agn gjennom vannet og venter på at noe skal bite på, en variant av fisketeknikken dorging, der flere stenger benyttes samtidig. 

Nett-trolling har altså ikke fått navn etter det mer kjente ordet «troll» som brukes om dumme og farlige skapninger i folkeeventyrene. Fordi den plagsomme internett-aktiviteten og utøverne minner om det man vanligvis forbinder med ondskapsfulle eventyr-troll, har likevel forestillingene om nett-troll blitt knyttet til tradisjonelle troll i folketroen. Således ser man for eksempel at de som svarer på et «troll-innlegg» i en nett-debatt, blir bedt om ikke å «fôre trollene».

## Metoder

Et troll kan bruke en rekke forskjellige metoder til å narre folk. Én metode er å fremsette en rekke meget skarpt formulerte avvisninger av det felles verdigrunnlaget som eksisterer i en nyhetsgruppe, for eksempel ved å avvise Guds eksistens i en religiøs diskusjonsgruppe. Noe annet et troll kan velge å gjøre, er å trolle en enkelt person. En annen metode er å *kryssposte* et innlegg til flere grupper, slik at svar fra én gruppe kan ses i begge grupper. Her vil et troll velge to grupper hvor deltakerne har meninger og debattformer som adskiller seg sterkt fra hverandre, for eksempel en selvhjelpsgruppe for alkoholikere og en gruppe for ølbryggere. Her kan et troll typisk nøye seg med et enkelt innlegg som utfordrer deltakerne i den ene gruppen, hvoretter diskusjonen ofte vil utvikle seg eksplosivt.

## Se også
* Trollfabrikk, politisk løgnfabrikk som lager og sprer falske nyheter, kommentarer og nettaktivitet
* Netthat, hets og trakassering på nettet
* Flaming, oppblussing i nettdebatter der motstanderne, ikke sakene kritiseres
* Reductio ad Hitlerum, å trekke Hitler og nazister inn i en diskusjon om et annet tema 
* Digital mobbing
* Nettvett

## Referanser


## Litteratur
* Artikkelen The trolls among us. Om ulike troll-prakiser. New York Times 2008.
* Morrissey, Lochlan: Trolling is a art: Towards a schematic classification of intention in internet trolling. Griffith Working Papers in Pragmatics and Intercultural Communication 2, 75‐82
Smithsonian Institution

**Smithsonian Institution** er USAs nasjonalmuseum, oppkalt etter James Smithson. Institusjonen består av 20 museer og gallerier samt National Zoo. Dermed er Smithsonian verdens største museumskompleks (2015). To museer ligger i New York og de øvrige i Washington, DC. Museenes totale samlinger omfatter mer enn 142 millioner gjenstander.

Institusjonen finansieres av USAs føderal myndigheter (over 60 %) og resten av driften dekkes blant annet av forskjellige stiftelser, private donasjoner og salgsinntekter. Institusjonen er ikke et *federal agency* (føderal etat), føderale myndigheter (blant annet visepresidenten) er representert i styret (*Board of Regents*) som ellers betår av privatpersoner. Institusjonen drives stort sett uavhengig.

## Historie
Smithsonian Institution ble grunnlagt med hjelp av penger testamentert av den britiske vitenskapsmannen James Smithson (1765-1829), som i sitt testamente sa at dersom hans søskenbarn, Henry James Hungerford, døde uten arvinger, skulle Smithsons arvegods gå til USAs regjering for grunnleggelsen av en «institusjon for forøkelse og spredning av kunnskap». Smithson besøkte ikke selv USA. Slektningen døde barnløs i 1835, og president Andrew Jackson informerte da kongressen om testamentet, 104&nbsp;960 sovereigns, eller US$ 500&nbsp;000. Man grunnla en stiftelse i år 1836. Åtte år etter vedtok kongressen å grunnlegge Smithsonian Institution og beslutning ble lovfestet den 10. august 1846 av James Polk.

Smithsonians hovedbygning ved National Mall ble tegnet av arkitekten James Renwick, Jr. og stod ferdig i 1855. Det kalles uformelt for *The Castle*. 

Tidlige donasjoner till museet var Charles Lang Freers private samling til Freer Gallery of Art og kapitalen for dens bygging.

Wilkes-ekspedisjonen (1838–1842) til Stillehavet samlet inn tusentalls dyr, et stort herbarium og annet som ble donert til Smithsonian.

I 2025 ga president Donald Trump ordre om at Smithsonian skal fjerne det som undergraver USAs bragder og fjerne splittende og anti-amerikansk ideologi fra museets enheter. I ordrer kritiserte Trump blant annet National Museum of African American History and Culture.

## Avdelinger
* Anacostia Museum and Center for African American History and Culture
* Arthur M. Sackler Gallery
* Arts and Industries Building
* Cooper Hewitt, Smithsonian Design Museum
* Freer Gallery of Art
* Hirshhorn Museum and Sculpture Garden
* National Air and Space Museum
* Steven F. Udvar-Hazy Center (Washington Dulles International Airport i Chantilly, Virginia)
* National Museum of African American History and Culture
* National Museum of African Art
* National Museum of American History
* National Museum of the American Indian
* National Museum of the American Indians George Gustav Heye Center
* National Museum of Natural History
* National Portrait Gallery
* National Postal Museum
* Renwick Gallery
* Smithsonian American Art Museum
* Smithsonian Institution Building
* National Zoological Park

The National Gallery of Art er tilknyttet Smithsonian, men drives av en separat stifelse.
## Referanser


## Eksterne lenker
*
Gunvald Thorkildsen

**Gunvald Christian Berhard Thorkildsen** (1845–1908) var en norsk teolog og biskop i Kristiansand stift 1904–08. 

Han var personellkapellan i Lund i Dalane fra 1872 til 1877, sokneprest i Øvrebø fra 1877 til 1890 og siden sokneprest i Oddernes. Han var gift med Johanne Dick.

Thorkildsen etterfulgte Johan Christian Heuch som biskop i Kristiansand Stift (tilsvarende dagens Stavanger bispedømme og Agder og Telemark bispedømme) i 1904, og var biskop der til sin død i 1908.

## Referanser

 


## Litteratur
*
Sombrero

**Sombrero** er et spansk ord for hatt. På norsk og andre språk brukes ordet om spesielle bredbremmede hatter som er vanlige i Spania og Latin-Amerika. Særlig kjent er **meksikanerhattene**, sombreroene i Mexico, som har en høy pull og svært vid, rund brem. Varianter av slike hatter har blitt brukt av landarbeidere og andre i flere århundrer som beskyttelse mot sola. Sombreroer er i dag en del av den tradisjonelle folkedrakten mange steder med spansk kulturbakgrunn. Spanske sombreroer har også gitt opphav til de nordamerikanske cowboyhattene. 

Sombreroer blir vanligvis laget av filt eller flettet halm.

## Bakgrunn, bruk og utbredelse
### Historikk
Den runde sombreroen stammer fra spansk herremote på 1500-tallet, da det ble vanlig med kapper og stive hatter med vide bremmer. Disse utviklet seg til de store kavalérhattene som igjen utviklet seg til trekanthattene på 1600- og 1700-tallet.

Sombreroer ble vanlig hodeplagg for bønder og gjetere i Mellom- og Sør-Amerika under den spanske koloniseringen. Der ble spansk hatt ofte båret sammen med poncho eller andre typer kappe. På 1800-tallet ble sombreroene særlig utbredt blant ridende kvegdrivere, en type gjetere som i Mexico ble kalt vaqueros eller charros, i Venezuela llaneros, i Argentina og Uruguay gauchos, i Peru  morochuco og piajenos, i Chile huasos og i Ecuador chargas. I Mexico fikk sombreroene ekstremt stor, ofte opprullet brem. 

Den spanske hattemoten dannet også grunnlaget for cowboyhattene i Nord-Amerika, som særlig hattefabrikanten Stetson utviklet og gjorde populære fra 1860-tallet av. 

### Typer og navn

### Charro-drakt

## Se også
* Stråhatt
* Cowboyhatt
* Kavalérhatt
* Petasos, gresk solhatt i antikken
* Rishatt, rund, konisk sol- og arbeidshatt båret i Øst-Asia

## Eksterne lenker
*
Vårpengeurt

**Vårpengeurt** (*Noccaea caerulescens*) er en flerårig plante med basal bladrosett som tilhører korsblomstfamilien. Den blomstrer allerede i april med små, rosa blomster. Planten blir 10-20 cm høy. Skulpene er adskillig mindre enn hos vanlig pengeurt *(Thlaspi arvense)*. 

Vårpengeurt trives på plener og enger – den er svært vanlig i parker og på kirkegårder. Opprinnelig er den en fjellplante fra Mellom-Europa og Pyreneene. Arten ble i Norge først observert i åker i Mærradalen i Oslo i 1879, men nokså umiddelbart etterpå også i Bu Øvre Eiker: Lilleby 1881 og Kongsberg 1884, pluss flere steder i Oslo. Samtidigheten i funn, og tilknytningen til jordbrukslandskap, sier nokså tydelig at arten kom inn med mellomeuropeisk såfrø som kom mye mer i bruk i perioden fra 1870. Siden har den spredd seg utover landet, og den finnes nå nord til Troms. Den er også kjent i fjellstrøk i Sør-Norge opp til over 1200 moh.

## Referanser




## Eksterne lenker
* 
*
Qatars riksvåpen

**Qatars riksvåpen** er et statsemblem av ikke-heraldisk type.
*NB: Den forrige versjonen som er beskrevet under, ble erstattet i 2022. Det nåværende riksvåpenet er vist øverst til høyre*.
Emblemets sentrale figurer er to hvite, buede sverd på en sandfarget, rund skive. Mellom sverdene er det en dhow som seiler på hvite og blå bølger ved siden av en øy med to palmetrær. Den sandfargete skiven er plassert på en større skive som er delt i to horisontalt ved et snitt av små spisser. Skiven er hvit øverst og kastanjebrun (engelsk: *maroon*) nederst. På den hvite halvdelen står det arabiske navnet på staten Qatar, «» (*Dawlat Qaṭar*), i kastanjebrun kufisk skrift. På den kastanjebrune halvdelen står av og til den engelske oversettelsen i hvitt, men dette utelates ofte.

Flere elementer i dette statsemblemet finnes også i andre statlige emblemer fra Midtøsten; de buede sverdene finnes i Saudi-Arabias riksvåpen og Omans riksvåpen, dhowen finnes i Kuwaits riksvåpen og De forente arabiske emiraters tidligere riksvåpen. Palmetrærne er også et nasjonalsymbol i Saudi-Arabia. Fargene og inndelingen med spissene i den ytre skiven kommer fra Qatars flagg.

Den forrige versjonen ble innført i 1976 og erstattet en eldre fra 1966 som besto av to buede sverd med et perleskjell i midten og to palmeblader merket «Qatar».

## Se også
* Qatars flagg

## Kilder
* Amiri Diwan: Key Facts and Information About the State of Qatar Besøkt 23. juli 2023

## Eksterne lenker
*
Kristian Vilhelm Koren Schjelderup d.e.

**Kristian Vilhelm Koren Schjelderup** (1853–1913) var en norsk teolog og biskop i Kristiansand stift 1908–13.
 
Scjelderup ble cand.theol. i 1875.  Han var kallkapellan i Kristiansand fra 1880 til han i 1890 ble oppnevnt til sokneprest i Dybvåg.

Han ble i Dybvåg til han i 1903 ble sokneprest i Oddernes. Han etterfulgte Gunvald Thorkildsen som biskop i Kristiansand Stift (tilsvarende dagens bispedømmer Stavanger og Agder og Telemark) i 1908, og var biskop der til sin død i 1913. 

Schjelderup var sønn av Peter Vilhelm Schjelderup og Dorothea Marie Lysholm. Han giftet seg med Henriette Nicoline Hassel. De fikk seks barn, blant dem den senere biskop i Hamar Kristian Schjelderup og psykologipioneren Harald Schjelderup.

## Referanser




## Eksterne lenker
*